पाएं अपने शहर की ताज़ा ख़बरें और फ्री ई-पेपरडाउनलोड करें
अरब सागर से आ रही नम हवाओं से रविवार को भी मौसम खुशनुमा बना रहा। गर्मी के सीजन में यह लगातार पांचवां दिन है, जब दिनभर बादल छाए रहे। शहर के कई क्षेत्रों में दो बार हल्की बारिश हुई तो ग्रामीण क्षेत्रों में बादलों की तेज गर्जना के साथ ग्रामीण क्षेत्रों में भी कुछ देर बारिश भी हुई। ऋषभदेव और झाड़ोल में भी कुछ देर तेज बारिश हुई।
अधिकतम तापमान 35.6 डिग्री सेल्सियस दर्ज हुआ, जो अप्रैल महीने के औसत तापमान 5 डिग्री कम है। हालांकि न्यूनतम तापमान 25 डिग्री दर्ज हुआ, जो औसत तापमान से 1 डिग्री ज्यादा है।मौसम विभाग के अनुसार अप्रैल माह का औसत तापमान दिन का 41 डिग्री और रात का 24 डिग्री है। इसके चलते दिन में गर्मी का असर नहीं रहा। मौसम केंद्र जयपुर के अनुसार पिछले 24 घंटे में प्रदेश के कुछ जगह में तेज हवा चलने के साथ हल्की बारिश हुई। उदयपुर संभाग में बांसवाड़ा जिले के कुशलगढ़ में 7 मिलीमीटर बारिश हुई हैं।
19 दिन बाद फिर 25 डिग्री पर पहुंचा रात का तापमान
अरब से आ रही हवाओं ने 28 अप्रैल को उदयपुर का मौसम बदला था। पूरे दिन बादल छाए रहे, लेकिन अधिकतम पारा सीजन का सबसे ज्यादा 40 डिग्री दर्ज हुआ था। इसके बाद पारा लगातार लुढ़कता रहा। पांच दिन में यह 4.4 डिग्री लुढ़ककर 35.6 पर पहुंच गया।
मावली सहित कई क्षेत्रों मेंं बारिश
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva mag_Deva zho_Hant eng_Latn